CELEX: 32013R0643
Language: ro
Date: 2013-07-04 00:00:00
Title: Regulamentul de punere în aplicare (UE) nr. 643/2013 al Comisiei din 4 iulie 2013 privind autorizarea albastrului patent V ca aditiv pentru hrana animalelor de la care nu se obțin produse alimentare și de modificare a Regulamentului (CE) nr. 358/2005  Text cu relevanță pentru SEE

5.7.2013   
            
            
               RO
            
            
               Jurnalul Oficial al Uniunii Europene
            
            
               L 186/7
            
         REGULAMENTUL DE PUNERE ÎN APLICARE (UE) NR. 643/2013 AL COMISIEI
   din 4 iulie 2013
   privind autorizarea albastrului patent V ca aditiv pentru hrana animalelor de la care nu se obțin produse alimentare și de modificare a Regulamentului (CE) nr. 358/2005
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).
            
         
               (2)
            
            
               Albastru patent V a fost autorizat fără o limită de timp, în temeiul Directivei 70/524/CEE, ca aditiv furajer pentru anumite materii prime furajere pentru toate animalele și în hrana pentru pisici și câini, prin Directiva 74/181/CEE a Comisiei (3), și în furajele destinate utilizării pentru păsările de ornament care se hrănesc cu boabe și pentru rozătoarele mici prin Regulamentul (CE) nr. 358/2005 al Comisiei (4). Produsul respectiv a fost ulterior înscris în Registrul Uniunii Europene al aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.
            
         
               (3)
            
            
               În conformitate cu articolul 10 alineatul (2), coroborat cu articolul 7, din Regulamentul (CE) nr. 1831/2003, a fost depusă o cerere pentru reevaluarea albastrului patent V ca aditiv în hrana câinilor, pisicilor și a altor specii de animale de la care nu se obțin produse alimentare, prin care se solicita ca aditivul respectiv să fie clasificat în categoria „aditivi senzoriali”. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (4)
            
            
               Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 31 ianuarie 2013 (5) că, în condițiile de utilizare avute în vedere în furaje, albastru patent V nu are un efect nociv asupra sănătății animale și nu se așteaptă ca acesta să reprezinte un risc suplimentar pentru mediu. Autoritatea nu consideră că sunt necesare cerințe specifice de monitorizare ulterioară introducerii pe piață. Autoritatea a concluzionat că, în cazul în care se iau măsurile de protecție corespunzătoare, nu vor apărea probleme de siguranță pentru utilizatori. Autoritatea a verificat, de asemenea, raportul privind metoda de analiză a aditivului în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.
            
         
               (5)
            
            
               Evaluarea albastrului patent V arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea substanței respective ar trebui să fie autorizată, conform anexei la prezentul regulament.
            
         
               (6)
            
            
               În urma acordării unei noi autorizații în temeiul Regulamentului (CE) nr. 1831/2003, Regulamentul (CE) nr. 358/2005 al Comisiei ar trebui, prin urmare, să fie modificat în consecință.
            
         
               (7)
            
            
               Întrucât nu există motive de siguranță care să impună aplicarea imediată a modificărilor condițiilor de autorizare, este adecvat să se prevadă o perioadă de tranziție pentru epuizarea stocurilor existente de aditiv, de preamestecuri și de hrană combinată care conțin acest preparat, autorizate prin Directiva 74/181/CEE și prin Regulamentul (CE) nr. 358/2005.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Substanța specificată în anexă, care aparține categoriei „aditivi senzoriali” și grupei funcționale „coloranți, substanțe care colorează furajele ori le redau culoarea”, se autorizează ca aditiv pentru hrana animalelor în condițiile menționate în anexa respectivă.
   Articolul 2
   În anexa II la Regulamentul (CE) nr. 358/2005 se elimină rândul E 131.
   Articolul 3
   Substanța specificată în anexă și hrana pentru animale care conține această substanță, care este produsă și etichetată înainte de 25 iulie 2015, în conformitate cu normele aplicabile înainte de 25 iulie 2013, poate continua să fie introdusă pe piață și utilizată până la epuizarea stocurilor existente.
   Articolul 4
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 iulie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 270, 14.12.1970, p. 1.
   
      (3)  JO L 94, 4.4.1974, p. 16.
   
      (4)  JO L 57, 3.3.2005, p. 3.
   
      (5)  EFSA Journal 2013; 11(3):3108.
   
      ANEXĂ
      
                  Numărul de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă analitică
               
               
                  Specia sau categoria de animale
               
               
                  Vârsta maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg/kg de furaj complet cu un conținut de umiditate de 12 %
               
            
                  
                     Categorie de aditivi senzoriali. Grup funcțional: coloranți, substanțe care colorează furajele ori le redau culoarea
                  
               
            
                  2a131
               
               
                  —
               
               
                  Albastru patent V
               
               
                  
                               
                           
                           
                              
                                 Substanță activă
                              
                              Albastru patent V
                           
                        
                               
                           
                           
                              
                                 Caracterizarea substanței active
                              
                              Nume: compuși de calciu sau sodiu de [4-(α-(4-dietilaminofenil)-5-hidroxi-2,4-disulfofenil-metiliden) 2,5-ciclohexadien-1-iliden] sare internă de hidroxid de dietil amoniu și materii colorante auxiliare împreună cu clorură de sodiu și/sau sulfat de sodiu și/sau sulfat de calciu drept componente principale incolore. Sarea de potasiu este de asemenea permisă.
                           
                        
                               
                           
                           
                              
                                 Compoziția aditivului
                              
                              Criterii de puritate: minimum 90 % din coloranți totali calculați ca săruri de sodiu, de potasiu sau de calciu.
                              Leucobază: nu mai mult de 1,0 %.
                           
                        
                               
                           
                           
                              
                                 Metodă analitică
                                  (1)
                              
                              
                                          —
                                       
                                       
                                          Pentru cuantificarea conținutului total de coloranți ai albastrului patent V în aditivul furajer și în hrana pentru animale: spectrofotometrie la 638 nm [Monografia CMEAA nr. 1, vol. 4, metoda recomandată de Directiva 2008/128/CE a Comisiei (2)].
                                       
                                    
                        
               
                  Toate animalele de la care nu se obțin produse alimentare
               
               
                  —
               
               
                  —
               
               
                  250
               
               
                  Pentru siguranța utilizatorilor: în timpul manipulării, utilizatorii trebuie să poarte mască de protecție, ochelari de protecție și mănuși.
               
               
                  25 iulie 2023
               
            
         (1)  Detaliile privind metodele de analiză sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  JO L 6, 10.1.2009, p. 20.